በኢትዮጵያና በቻይና መካከል ወንጀለኞችን አሳልፎ ለመስጠት የሚያስችለ አዋጅ ጸደቀ
የሕዝብ ተወካዮች ምክር ቤት በኢትዮጵያና በቻይና መካከል ወንጀለኞችን አሳልፎ ለመስጠትየሚያስችልረቂቅ አዋጅን አጸደቀ ፡፡ምክርቤቱ በኢትዮጵያና ቻይና መንግስታት መካከል የተደረገውን በወንጀል ጉዳይ ግለሰቦችን አሳልፎ የመስጠትና በፍትሃብሄርና በንግድ ጉዳዮች ላይ የተደረጉ የትብብር ስምምነቶችን በሙሉ ድምጽ አጽድቋል።የምክር ቤቱ የሕግ ፣ ፍትህና አስተዳደር ጉዳዮች ቋሚ ኮሚቴ ሰብሳቢ አቶ ጴጥሮስ ወልደሰንበት እንደገለፁት፤በወንጀል ጉዳይ ግለሰቦችን አሳልፎ ለመስጠት የተደረገው ስምምነት በአገራቱ ሠላም፣ ፀጥታና መረጋጋትን ለማረጋጋጥ አስተዋፅኦ አለው።አገሪቷ የጀመረችውን የልማትና የዴሞክራሲ ሥርዓት ግንባታ አጠናክራ ለማስቀጠል የሕግ የበላይነት መከበር ጉልህ ሚና ያለው በመሆኑና ወንጀል ፈፅመው ከአገር የሚሸሹ ሰዎችን ለፍርድ ለማቅረብም ያስችላል።የፍትሃብሄርና የንግድ ጉዳዮች ስምምነቱም በአገራቱ መካካል እያደገ በመጣው የንግድና የፍትሃብሔር ግንኙነት አለመግባባቶች ቢፈጠሩ በቀላሉ መፍታት እንደሚያስችል አስረድተዋል ።በአገራቱ መካከል ያሉ ተዋዋይ ወገኖች በውላቸው መሰረት ባይፈፅሙና ክርክር ቢነሳ መረጃዎች እንደ አስፈላጊነቱ ከሁለቱም አገራት በቀላሉ ተደራሽ እንዲሆኑም ያደርጋል ብለዋል ።የፍርድ ሂደትን ለማፋጠን በተጨማሪም የሚሸሹና የሚደበቁ የአገርና የግለሰብ ንብረቶችን ለማስጠበቅ ታስቦ የተደረገ ስምምነት መሆኑንም አቶ ጴጥሮስ አስገንዝበዋል።ምክር ቤቱ የኢትዮጵያ ፌዴራላዊ ዴሞክራሲያዊ ሪፐብሊክ አስፈጻሚ አካላትን ሥልጣንና ተግባር ለመወስን የወጣውን አዋጅ ለማሻሻል የቀረበውን ረቂቅ መርምሮ ረቂቅ አዋጅ 26/2009 በማድረግ ለሕግ፣ ፍትህና አስተዳደርና ለንግድ ጉዳዮች ቋሚ ኮሚቴዎች መርቷል።የመንግስት ረዳት ተጠሪ ሚኒስትር ዴኤታ አቶ አማኑኤል አብርሃ ረቂቅ አዋጁ ለጠቅላይ ሚኒስትሩ የነበረውን የኢትዮጵያ ምርት ገበያ ባለስልጣን ተጠሪነት ለንግድ ሚኒስቴር እንዲሆን ያደርገዋል ሲሉ ለምክር ቤቱ ማብራሪያ ሰጥተዋል።ባለስልጣኑ አግባብነት ካላቸው የዘርፉ መስሪያ ቤቶች ጋር ለመቀናጀት ምቹ ያለመሆኑን በመገንዘብ ተጠሪነቱ ለንግድ ሚኒስቴር እንዲሆን የማሻሻያ አዋጁ መዘጋጀቱንም አስረድተዋል-(ኢዜአ)።